‘મને બાળકો અત્યંત પ્રિય છે. મને એમના નિર્દોષ ચહેરામાં ઈશ્વરનાં દર્શન થાય છે. એટલે જ મેં બાળસાહિત્યના ક્ષેત્રમાં ખેડાણ કરવાનું નક્કી કર્યું…..’ જીવરામ જોષીએ આ નિર્ણય અમલમાં મૂક્યો અને બાળવાર્તાઓ લખવાનું શરૂ કર્યું. એમણે પાંચસો કરતાં વધુ પુસ્તકો લખ્યાં. ગુજરાતી બાળસાહિત્યને અજબગજબનાં પાત્રોની ભેટ આપી. એમાં છકોમકો, છેલછબો, ગપ્પીદાસ, માનસેન સાહસી, અડુકિયો દડુકિયો અને મિયાં ફુસકી તો અત્યંત લોકપ્રિય થયાં.